Ökumenikus Világimanap március 6. Jézus ezt mondta nekik: „ Értitek, hogy mit tettem veletek?” (János evangéliuma 13.rész 12. verse) Készítette: - ppt letölteni
Ökumenikus Világimanap 2015. március 6. Jézus ezt mondta nekik: „ Értitek, hogy mit tettem veletek?” (János evangéliuma 13.rész 12. verse) Készítette:
Az előadások a következő témára: "Ökumenikus Világimanap 2015. március 6. Jézus ezt mondta nekik: „ Értitek, hogy mit tettem veletek?” (János evangéliuma 13.rész 12. verse) Készítette:"— Előadás másolata:
Ökumenikus Világimanap 2015. március 6. Jézus ezt mondta nekik: „ Értitek, hogy mit tettem veletek?” (János evangéliuma 13.rész 12. verse) Készítette: a Bahamai Világimanap Rendezőbizottsága
A CÍMKÉPRŐL... A kép festője: Chantal E. Y. Bethel A kép címe: „Áldott” A kép szimbolikája: Az „Áldott” a Bahamákat ünnepli nemzeti madarunkkal, a flamingóval. Ünnepli az áldásokat is, amelyeket megosztunk a világgal az óceánon át. A flamingók Krisztus lábához hajolnak, mert ott van megbocsátás, békesség és szeretet - az alázatnak ebben a mozdulatában. A kép típusa: 61x76cm – Repedezett akrilfesték vásznon
ÜDVÖZLÉS Narrátor: Foglaljatok helyet. „Énekeljetek az Úrnak új éneket! A föld határáig dicséretét! Dicsőítse a tenger, s ami benne él, a szigetek és minden lakójuk.” (Ézsaiás 42,10) Hallgassátok meg a Bahama-szigetek köszöntését!
ÜDVÖZLÉS Egy bahamai asszony: Mi, a Bahamai Világimanapi Bizottság asszonyai, meghívunk Benneteket, hogy velünk együtt ünnepeljétek meg ezt az Istentiszteletet. Mi a Bahamákon 65 évvel ezelőtt tartottuk meg az első Világimanapot a fővárosunkban, a nassau-i Skót- Presbiteriánus templomban. Ma már több mint tíz felekezet vesz részt a Világimanap megünneplésében, a szigeteink többségén.
ÜDVÖZLÉS A most 95 éves Gertrude Burnside még tud mesélni az első, 1950-ben tartott alkalomról. Narrátor: Hallgassátok meg a 95 éves Gertrude Burnside [gertrud börnszájd] szavait. Gertrude Burnside: „Mindannyian fehérbe öltözve mentünk a presbiteriánus templomhoz azon a péntek délutánon. A többség papné volt, engem is a lelkészem felesége hívott meg.”
ÜDVÖZLÉS Másik bahamai asszony: Ma a trópusi homokot, tengert és a Napot idéző, színes ruhákat viselünk. Mi bahamai emberek, Nassautól egészen a Family Island-ig [femili ájlend], köszöntünk Benneteket és hívunk, hogy velünk közösen énekeljétek ezt a bahamai dicsőítő dalt.
BAHAMAI DICSŐÍTŐ ÉNEK „Bless the Lord, o my soul...” „Uram, lelkemből imádlak; Uram, lelkemből imádlak; Uram, lelkemből imádlak; áldom szent neved.”
KEZDŐ FOHÁSZ Narrátor: Fennállva csatlakozzatok hozzánk, amikor a különböző szigeteink asszonyai imádságra hívnak. Egy asszony Andros szigetéről: Teremtő Isten, Andros szigetéről és a világ minden tájáról azért hívtál minket ma össze, hogy az Isten végtelenül kiáradó kegyelmének óceánjában megfürdess Bennünket MINDANNYIAN:...megfürdess Bennünket
ANDROS FOHÁSZA Andros:... hogy Krisztus szeretetének napsugara ragyogjon be Bennünket MINDANNYIAN:...ragyogjon be Bennünket Andros:... hogy a Szentlélek a változás és az újrakezdés hűsítő passzátszeleivel Közösen öleljen át Bennünket MINDANNYIAN:... öleljen át Bennünket MINDANNYIAN: A szépségnek és felüdülésnek ezen a csodálatos helyszínén, a testvériség és szeretet közös megéléséért gyűltünk ma össze.
Egy asszony Eleuthera szigetéről: Eleuthera szigetéről az egész világból Isten mindnyájunkat meghívott az Ő Királyságába. A mai Istentiszteleten ezt az Egységet ünnepeljük! MINDANNYIAN: A mélységes szeretet, öröm és békesség országa jött el: itt és most ELEUTHERA FOHÁSZA
Egy asszony Exuma szigetéről: Exuma szigetéről és az egész világból arra kaptunk elhívást, hogy Krisztus testének tagjai legyünk, bár sokfélék, mégis szellemében egyek. MINDANNYIAN: Úgy jövünk eléd, ahogy vagyunk, Urunk. Tisztítsd meg gondolatainkat, hogy Téged dicsérjünk; tisztítsd meg kezünk és lábunk, hogy Neked szolgálhassunk; nyisd meg szívünket arra, hogy teljes odaadással szeressünk Téged, miközben dicséretedet énekeljük. EXUMA FOHÁSZA
Egy asszony Inagua szigetéről: Hadd halljuk meg a tanítványságra és a szolgálatra hívó csendes szavad Inaguán is! INAGUA FOHÁSZA
DICSÉRŐ ZSOLTÁRUNK: „Áldjad én lelkem, az Urat.” (146.zsoltár) Narrátor: Csendesedjünk el egy percre az Úr jelenlétében, azután énekeljük közösen a 146. zsoltárt.
Narrátor: Kérem az egybegyűlteket, hogy most álljunk föl, és mondjunk dicsőítő imádságokat a szigetek lakóival közösen. DICSŐÍTŐ IMÁDSÁGOK
BIMINI DICSŐÍTŐ IMÁDSÁGA MINDANNYIAN: Mennynek és Földnek hatalmas Teremtője... Egy asszony a Bimini szigetéről:... aki életet leheltél belénk, hálásak vagyunk drága ajándékodért. Lenyűgöz bennünket szépséged, ragyogásod és fenséged. Ezeket látjuk a ragyogó napsugarak fényében, vizeink szépségében, egy újszülött arcán vagy egy idős asszony mosolygó szemeiben. MINDANNYIAN: Istenünk, Téged dicsőítünk!
MINDANNYIAN: Csodák Istene... Egy asszony Abaco szigetéről:... csordultig örömmel tekintünk a szivárvány sokszínűségére és a ragyogó esőcseppekre és minden virág különleges formájára. Urunk, szereteted megingathatatlan, mint a Nap, irgalmad végtelen, mint a homok, kegyelmed úgy vesz körül, mint a tengervíz. MINDANNYIAN: Istenünk, Téged dicsőítünk! ABACO DICSŐÍTŐ IMÁDSÁGA
MINDANNYIAN: Kegyelemnek Istene... Egy asszony Acklins [aklinsz] szigetéről:... dicsőítünk a növények leveleiben található orvosságokért, amelyekkel meggyógyítasz bennünket. Magasztaljuk nevedet minden lehetőségért, amikor szolgálhatjuk a szükséget szenvedőket és megmoshatjuk az elfáradtak lábait. MINDANNYIAN: Istenünk, Téged dicsőítünk! ACKLINS DICSŐÍTŐ IMÁDSÁGA
MINDANNYIAN: Üdvtörténet Istene... Egy asszony Grand Bahama szigetéről:... Te vagy a mi Istenünk, és mi dicsérjük és áldjuk a Te nevedet azért, hogy olyan sokféle utat jártál be velünk és az elődeinkkel az évszázadok során. MINDANNYIAN: Istenünk, Téged dicsőítünk, mert mindig megőrzöl Bennünket. GRAND BAHAMA DICSŐÍTŐ IMÁDSÁGA
MINDANNYIAN: Megtartónk és Szabadítónk... Egy asszony Long Island szigetéről:... összetörted a zsarnokság, az elnyomás és a rabszolgaság láncait, amelyek béklyóba kötik a szívet, a gondolkodást és a szellemet. MINDANNYIAN: Köszönjük, hogy megszabadítasz bennünket! LONG ISLAND DICSŐÍTŐ IMÁDSÁGA
MINDANNYIAN: Testvérünk, Jézus... Egy asszony Cat Island [ket ájlend] szigetéről:... aki egy vagy Istennel, a kiközösítettek és a szegények barátja vagy, keresztre feszítettek, de feltámadtál. Te vagy a mi prófétánk, főpapunk és királyunk. MINDANNYIAN: Lenyűgöző számunkra, hogy milyen mélységesen szeretsz Bennünket! Mennyire mély és végtelen a Te szereteted! Az egész világ meghajol előtted és dicsőíti nevedet! CAT ISLAND DICSŐÍTŐ IMÁDSÁGA
DICSŐÍTŐ ÉNEK: „Dicsőség az Atyának”
BIBLIAOLVASÁS (János 13: 1-17 ) Jézus ezt mondta nekik: „Értitek, hogy mit tettem veletek?” Egy felolvasó: János evangéliuma meséli el, miként mosta meg Jézus a tanítványok lábát.
BIBLIAOLVASÁS (János 13: 1-17 ) Jézus ezt mondta nekik: „Értitek, hogy mit tettem veletek?” 1. A Pászka-ünnep előtt álltak. Jézus tudta, hogy eljött az ő órája, amelyben el kell hagynia ezt a világot és át kell mennie az Atyához. Mindig szerette azokat az embereket, akik a világban hozzá tartoztak /övéi voltak. Ezúttal az ő szeretetének egy legutolsó és leginkább kivételes bizonyítékát adta nekik. 2. Jézus a tanítványaival vacsorázott. Az ördög ekkor már Júdás Iskáriótesnek, Simon fiának, a szívébe sugallta Jézus elárulásának a gondolatát. 3. Jézus tudta, hogy az Atya mindent a kezébe adott. Tudta, hogy ő az Istentől jött, és hamarosan hozzá fog visszatérni. 4. Ekkor felállt az asztaltól, letette felsőruháját, és egy kendővel körülkötötte magát; 5. és vizet öntött a mosdótálba. Ezután hozzá fogott a tanítványok lábát mosni, és a kendővel megtörölgetni
6. Amikor Simon Péterhez ért, az így szólt hozzá: „Uram, te akarod az én lábamat megmosni?” 7. Jézus így válaszolt neki: „Amit én teszek, most még nem érted, de később majd megérted.” 8. Péter ellenkezett: „Sohasem kell megmosnod a lábamat, az örökkévalóságig soha!” Jézus válaszolt: „Ha nem mosom meg neked a lábaidat, akkor sohasem részesülsz bennem és abban, amit elhozok.” 9. Simon Péter ekkor ezt mondta neki: „Uram, ne csak a lábamat, hanem a kezemet, sőt a fejemet is!” 10. Jézus így szólt hozzá: „Aki megfürdött, annak csak arra van szüksége, hogy a lábát mossák meg, különben teljesen tiszta. Ti is tiszták vagytok, egyet kivéve.” BIBLIAOLVASÁS (János 13: 1-17 ) Jézus ezt mondta nekik: „Értitek, hogy mit tettem veletek?”
11. Jézus tudta, ki fogja őt elárulni, ezért mondta azt: „Ti mind tiszták vagytok, egyet kivéve.” 12. Miután megmosta a lábukat, és felvette a felsőruháját, ismét letelepedett, és ezt mondta nekik: „Értitek, hogy mit tettem veletek? 13. „Ti Mesternek (tanítónak) és Úrnak neveztek engem. Igazatok van, az vagyok. 14. Uratok és Mesteretek vagyok, mégis éppen most mostam meg a lábatokat. Nektek is így kell kölcsönösen, egymás lábát megmosnotok. 15. (Ezzel) példát adtam nektek, hogy ti is úgy tegyetek egymással, ahogyan én tettem. 16. Bizony, bizony, mondom néktek: a szolga nem nagyobb az uránál, sem a küldött nem nagyobb annál, aki elküldte. 17. Most már tudjátok; boldogok lesztek, ha eszerint cselekedtek. BIBLIAOLVASÁS (János 13: 1-17 ) Jézus ezt mondta nekik: „Értitek, hogy mit tettem veletek?”
KÖZÖS ÉNEK Egy felolvasó: Ez Isten igéje. MINDANNYIAN: Istennek legyen hála. Narrátor: Énekeljük együtt: „Halle, Halle, Hallelujah!”
CROOKED BŰNBÁNÓ IMÁDSÁGA Narrátor: Valljuk meg bűneinket és kérjük a Bahamákon élőkkel közösen a bűnök bocsánatát. Egy asszony a Crooked [krúkd] szigetről: Urunk, megvalljuk, hogy nem értjük igazán a Te szeretetednek mélységét, hosszúságát és magasságát, és ezért akadályai vagyunk annak, hogy megismerjék a Te szeretetedet azok az emberek is, akiket mi magunk sem tudunk, vagy nem akarunk szeretni. MINDANNYIAN: Bocsáss meg, Urunk!
Egy asszony a Berry szigetről: Teremtő Isten, a Te kezeid formálták a Berry-szigetet, és Te táplálsz minket a halak sokaságával és a szárazföld gazdag termésével. Bocsásd meg nekünk, hogy szükségleteink kielégítése érdekében romboljuk a környezetünket, amit látogatóinkkal együtt felelősen védenünk kellene. Mi mindannyian, őslakosok és turisták, közösen vagyunk felelősek a Te alkotásod megóvásáért. MINDANNYIAN: Őrizz meg bennünket attól, hogy a Te csodálatos alkotásodat tönkretegyük. BERRY BŰNBÁNÓ IMÁDSÁG
Asszony a Ragged [regid] szigetről: Megvalljuk, hogy időnként szándékosan nem akarjuk megmosni a lábát azoknak, akik mások, mint mi. Nyisd meg a szemünket, hogy meglássuk azokat, akiknek gyengéd érintésre, figyelő fülre, vigasztaló szóra vagy gyógyító jelenlétre van szükségük. MINDANNYIAN: Lenyűgöző számunkra, hogy milyen mélységesen szeretsz Bennünket! RAGGED BŰNBÁNÓ IMÁDSÁG
MINDANNYIAN: Jézus Krisztus, segíts, hogy egyre inkább Hozzád hasonlóvá válhassunk és minden gyermeked iránt átfogó szeretettel és bőkezű vendégszeretettel élhessünk. Amen. KÖZÖS ÉNEK
Narrátor: Jöjjünk Jézushoz szívbéli imádságainkkal és hozzuk elé a világ összes asszonyának szükségeit. Egyaránt gondolunk a bahamai nőkre és saját országunk asszonyaira. Kérjük Isten áldását és a Szentlélek erejét. Különösképpen is imádkozunk: a ’Túl-a-hegyen’ szegénynegyed, a Krízisközpont, a Befogadó központ, az Anyaotthon, a Mindenszentek Tábor lakóiért és a Rák-gyógyító Központ betegeiért. KÖZBENJÁRÓ IMÁDSÁGOK
‚A túl-a-hegyen’ szegénynegyed Nassauban: Imádkozunk azokért az asszonyokért, akik szegénységben élnek és nap, mint nap azért küzdenek, hogy maguk és családjuk számára biztosítsák a napi betevőt. Bőség Istene, adj nekik reménységet, hogy Te gondoskodni fogsz róluk. MINDANNYIAN: Urunk, hallgasd meg imádságunkat! KÖZBENJÁRÓ IMÁDSÁG
Krízisközpont: Rád bízzuk azokat az asszonyokat, akik valaha is családon belüli erőszak és nemi erőszak áldozatai lettek, valamint azokat az asszonyokat is, akiket a férjeik elhagytak. Gyakran magukat teszik felelőssé a visszaélésekért és félnek attól, hogy segítséget kérjenek. Imádkozunk a testileg, szexuálisan, szavakkal vagy egyéb más módon bántalmazott gyermekeinkért. Különösen a Krízisközpontunkban élőkért. Uram, szabadítsd meg őket a félelmeiktől, és gondoskodj róla, hogy segítséget kapjanak. Ajándékozz gyógyulást és szebb életet az erőszakot megélt gyermekeknek. Imádkozzunk azért, hogy az elkövetők rádöbbenjenek vétkükre. MINDANNYIAN: Urunk, hallgasd meg imádságunkat! KÖZBENJÁRÓ IMÁDSÁG
Befogadóközpont New Providence szigetén: Imádkozunk az összes menekültért, bevándorlókért, akik munkát keresnek, és azokért az embertársainkért, akik nem rendelkeznek tartózkodási engedéllyel, akik bizonytalanságban és szegénységben élnek a gyűjtőtáborban, Uram, fordulj feléjük és bátorítsd őket. Ajándékozd nekik a Te békességed, igazságosságod és a teljes életnek az ígéretét. MINDANNYIAN: Urunk, hallgasd meg imádságunkat! KÖZBENJÁRÓ IMÁDSÁG
Anyaotthon, PACE [péjsz]-Segélyközpont Grand Bahama és New Providence [nyú providensz] szigetein: Imádkozunk minden Anyáért, különösen azokért, akik egyedülállók. Tedd lehetővé, hogy megkaphassák a számukra szükséges támogatást és befejezhessék iskolai tanulmányaikat, és értelmes életet élhessenek gyermekükkel együtt. Urunk, segíts bennünket, hogy tudjuk őket támogatni, ők pedig ennek köszönhetően jól tudjanak gondoskodni gyermekeikről. MINDANNYIAN: Urunk, hallgasd meg imádságunkat! KÖZBENJÁRÓ IMÁDSÁG
Mindenszentek Tábor a New Providence [nyú providansz] szigetén található All Saints [ól szentsz] Centrum: Urunk, imádkozunk, a kórházakban és otthonokban HIV és AIDS fertőzésben szenvedő embertársainkért. Különösen szükséges a felvilágosítás, a megelőzés és a megfelelő időben történő gyógykezelés. Segíts bennünket, hogy ezeket az embereket életükben szeretetteljesen támogassuk. MINDANNYIAN: Urunk, hallgasd meg imádságunkat! KÖZBENJÁRÓ IMÁDSÁG
Rák-gyógyító Központ: Azokra a hazai és bahamai asszonyokra gondolunk, akiknél az orvosok mellrákot állapítottak meg. Kérünk, hogy a nők éljenek a felvilágosítás és korai felismerés lehetőségével. Az elhunyt asszonyok emlékét szívünkben őrizzük. Erőt és kitartást kérünk azok számára, akik legyőzték a rákos megbetegedést. MINDANNYIAN: Urunk, hallgasd meg imádságunkat! KÖZBENJÁRÓ IMÁDSÁG
Narrátor: Jézus, ne hagyd elfelejtenünk, hogy mi mindannyian a Te gyermekeid vagyunk, akiket mélységesen szeretsz. Hadd legyünk méltók ehhez a magasztos elhíváshoz, és hadd adjuk tovább a Te szeretetedet és Krisztus békességét egymásnak. Imádkozzunk úgy, ahogyan azt Jézustól tanultuk. Mi Atyánk, aki a mennyekben vagy, szenteltessék meg a Te neved, jöjjön el a Te országod, legyen meg a Te akaratod, amint a mennyben, úgy a földön is. Mindennapi kenyerünket add meg nékünk ma, és bocsásd meg vétkeinket, miképpen mi is megbocsátunk az ellenünk vétkezőknek; és ne vígy minket kísértésbe, de szabadíts meg a gonosztól, mert Tied az ország, a hatalom és a dicsőség mindörökké. Ámen. BŰNBÁNÓ IMÁDSÁG
KÖZÖS ÉNEK „Mi Atyánk, aki a mennyekben vagy” 2. Mindennapi kenyerünket Add meg, bocsásd meg vétkünket, Amint mi is megbocsátunk Azoknak, kiktől bántattunk; És ne vigy a kísértetbe, De szabadíts gonosz ellen. 3. Mert tied, Uram, az ország, Tied minden hatalmasság, Megadhatsz azért minékünk Mindent, amit tőled kérünk; Tied a dicsőség, Ámen. Most és örökké úgy légyen.
Narrátor: Osszuk meg egymással Krisztus békességét és szomszédjainkat „Az Isten békéje legyen Veled!” köszöntést követően öleljük meg.
Egy asszony: Adományunkkal jelét adjuk annak, hogy a világban testvérekként élünk. Megosztjuk egymás között a felelősséget, egymás mellé állunk az imádságban, és megpróbáljuk az anyagi javainkat is megosztani egymással. ADOMÁNY GYŰJTÉS / PERSELYPÉNZ
Narrátor: Kérjük, álljatok fel! És most közösen mondjunk hálaadó imádságot a további bahamai szigetek lakóival. HÁLAADÓ IMÁDSÁG
Egy asszony San Salvador szigetéről: Hallottuk a hívást, hogy Jézus nyomán járjunk, és szeretete szerint éljünk – mi San Salvador szigetén és az egész világon, hálát adunk mindenért, amit nekünk adtál. MINDANNYIAN: Urunk, csodálatos, hogy mennyire szeretsz bennünket! SAN SALVADOR HÁLAADÓ IMÁDSÁGA
Egy asszony Maya-guana szigetéről: Urunk, köszönjük a bátor és keményen dolgozó asszonyokat és anyákat, akik megtanítottak minket imádkozni Hozzád és tisztelni Téged minden időkben az egész világon. MINDANNYIAN: Milyen mély, milyen széles, milyen hatalmas a Te szereteted! MAYA-GUANA HÁLAADÓ IMÁDSÁGA
Egy asszony New Providence szigetéről: Uram, miközben szigetvilágunk egyre ismertebbé válik a turisták körében, világszerte megbabonázza őket a türkizkék tenger és a lakosok barátságossága. Add, hogy felelősségteljesen bánjunk ezzel az áldással, amit Te alkottál számunkra. MINDANNYIAN: Hálát adunk Neked, Teremtő Isten! NEW PROVIDENCE HÁLAADÓ IMÁDSÁGA
Egy asszony Harbour [hárbör] szigetéről: Uram, köszönjük Neked, hogy a mai Világimanapon ilyen sokan imádkoznak értünk. Áldásodat kérjük a földgolyón és a mi szeretett bahamai szigeteinken élő összes testvérünkre. Add, hogy Téged dicsőítve élhessünk egymással, a mi Atyánk és a megváltó Jézus Krisztus nevében. Áldj meg minket, amikor immáron mi magunk is arra törekedünk, és azt tesszük, amit Te tettél a tanítványaidért és értünk: mélységes szeretettel szolgálni! Amen. HARBOUR ÁLDÁSA
ZÁRÓ ÉNEK „Lásd Urunk...”
Öröm, áldás és megtiszteltetés volt a mai napon, Testvéreinkkel a világ minden táján együtt imádkozni!
Letölteni ppt "Ökumenikus Világimanap 2015. március 6. Jézus ezt mondta nekik: „ Értitek, hogy mit tettem veletek?” (János evangéliuma 13.rész 12. verse) Készítette:"
Hasonló előadás ISTEN IGÉJE MONDJA: Abban nyilvánul meg Isten hozzánk való szeretete, hogy egyszülött Fiát küldte el Isten a világba, hogy éljünk őáltala. Ez a szeretet,